Treindienste opgeskort ná drywer se moordJP du Plessis, ‘n treindrywer van Metrorail, is Dinsdag met ‘n skerp voorwerp buite Hercules-stasie doodgesteek. “Du Plessis is Dinsdag omstreeks 17:15 met verskeie steekwonde in ‘n stilstaande trein opgespoor,” het Lillian Mofokeng, woordvoerder van Metrorail, gesê. “Die oorsaak is nog nie duidelik nie en sal onmiddellik ten volle ondersoek word.” Tembela Kulu, provinsiale bestuurder van Metrorail Gauteng, het gesê treindienste sal Nuwejaarsdag ter nagedagtenis aan Du Plessis opgeskort word. As ‘n voorkomende maatreël sal alle treine in die feesseisoen tot 4 Januarie daagliks in Gauteng net tot 18:00 werksaam wees. Volgens Mofokeng was Du Plessis ‘n lojale en toegewyde werker. Enigiemand met inligting word versoek om met Berskermingsdienste by 012 315 2566 in verbinding te tree.